ОБЩИНСКА ИЗБИРАТЕЛНА КОМИСИЯ- СТАМБОЛОВО

ПРОТОКОЛ № 16 МИ/НР  
Стамболово, 15.11.2015год.

Днес 15.11.2015год. Общинска избирателна комисия- Стамболово се събра в 18:00 ч. в зaседателната зала в Община Стамболово, за провеждане на заседание, относно образувано административно дело №566/2015г. по описа на Административен съд- гр.Хасково, във връзка с постъпила жалба от страна на МАГДАЛЕНА НИКОЛОВА ДИМЧЕВА срещу Решение № 137-МИ/НР от 26.10.2015г. на ОИК-Стамболово.

На заседанието присъстваха, следните членове на комисията:

ПРЕДСЕДАТЕЛ: Ангел Янков Янков

ЗАМ.-ПРЕДСЕДАТЕЛ: Мария Лозкова Накова

СЕКРЕТАР: Хамдие Тасим Сабри

ЧЛЕНОВЕ: Георги Василев Танковски, Петя Методиева Моллова, Йордан Латунов Арабаджиев, Георги Николов Георгиев, Васил Христов Лазов, Станка Георгиева Благова, Мариана Красимирова Романова, Татяна Петкова Ангелова.

Председателят на комисията предложи на гласуване следния дневния ред:

т.1 Коментар и становище по отношение на постъпила жалба от страна на МАГДАЛЕНА НИКОЛОВА ДИМЧЕВА срещу Решение № 137-МИ/НР от 26.10.2015г. на ОИК-Стамболово, във връзка с която е и образуваното Адм.Дело 566/2015г. по описа на Административен съд Хасково;

По точка 1 от дневния ред, докладва Васил Лазов- член на комисията:

Уважаеми колеги, следва да вземем становище по така постъпилата жалба от МАГДАЛЕНА НИКОЛОВА ДИМЧЕВА- неизбран кандидат за ОС от Българска социалистическа партия, срещу наше Решение № 137-МИ/НР от 26.10.2015г. относно ИЗБИРАНЕ НА ОБЩИНСКИ СЪВЕТНИЦИ. По така пратената жалба до Административен съд Хасково е образувано вече Адм.дело 566/2015г., като същото е насрочено за 16.11.2015г. от 14:00часа. Предлагам да разгледаме обстойно твърдяните от жалбоподателката доводи и да вземем отношение по тях.

Предвид изложеното на основание чл. 459, ал.3 от ИК и в изпълнение на т. 11 от Решение № 2901-МИ/05.11.2015г. на ЦИК-София, председателят на ОИК-Стамболово, предложи за гласуване следното проекторешение:

**Р Е Ш Е Н И Е :**

1. **Общинска избирателна комисия- Стамболово, взема следното становище по подадената до Административен съд Хасково жалба от страна на** МАГДАЛЕНА НИКОЛОВА ДИМЧЕВА- неизбран кандидат за общински съветник от Българска социалистическа партия, а именно:

* Решение № 137-МИ/НР от 26.10.2015г. на ОИК – Стамболово е правилно, законосъобразно и в съответствие с Изборния кодекс.
* В жалбата са изложени общи твърдения за нарушение на разпоредбата на чл. 437, ал. 2 и ал. 3 от ИК, без да се сочат от конкретни доказателства за тези нарушения. Не е посочено конкретно в кои точно СИК е извършено твърдяното по горе нарушение на норми от ИК. Като се твърди, че част от избирателните бюлетини не са били по утвърдения образец, нямат два броя печати и пр. Тези твърдения са неоснователни, тъй като за нито едно от тях жалбоподателката не е приложила доказателства, а и няма постъпили сигнали за нарушения на ИК в изборния ден до ОИК-Стамболово.
* Жалбоподателката не сочи конкретни доказателства и конкретни СИК, допуснали нарушения в протоколите, където относно твърдението в същите секционни протоколи не правилно е бил отчетен броят на отбелязаните предпочитания /преференции/ на гласоподавателите в бюлетините за отделните кандидати за общински съветници, което било нарушение на ал. 4 ал. 5 на чл. 437, от ИК и на разпоредбата на чл. 454 от ИК.
* Изложение са и твърдения за нарушения на административно-производствените правила, като по конкретно в процеса на гласуване били допуснати до гласуване на избиратели които са нямали право на глас и такива с изтекъл срок на валидност на документа им за самоличност, също и за нанесени поправки в протоколите, които не са подписани от всички членове и последните относно твърдението били направени след обявяване на резултатите, като тези си твърдения жалбоподателката отново не посочва конкретни СИК и навежда твърдения без да се прилага конкретни доказателства за тях. Това твърдение също е неоснователно, тъй като след приключване на изборите всички избирателни списъци се изпращат в отдел ,,ГРАОН“ към съответната областна администрация – Хасково, за проверка и такива нарушения описани в жалбата не са констатирани.
* Посочените като нарушения в жалбата на СИК с. Тънково, СИК с Балкан, СИК с. Жълти бряг и СИК с. Кралево – извършени поправки в секционните протоколи, следва да се отбележи видно и от начина им на извършване поправките нямат отношение към получените изборни резултати. Посочените като нарушение две поправки в т. 9 – разпределение на гласовете по кандидатски листи и по т. 10 от изборния протокол на СИК с. Балкан не са съществени, тъй като при допуснати грешки съгласно Методическите указания /МУ/ от ЦИК могат да бъдат извършвани поправки с подписи от състава на комисията. В самия протокол на СИК с. Балкан е извършена поправка в последната клетка на т.9 за бюлетините, от които не може да се установи еднозначно вотът на избирателя и последните нямат отношение към изборния резултат и тази поправка е извършена след проверка на контролите поради неправилно пресмятане като числото 19 е заменено с числото 16. Освен това в т. 9 за БСП чийто представител е оспорващата, разпределението на гласовете е НУЛА и този резултат съответства и на резултата по т. 10 – предпочитания /преференциите/ за кандидатите, а там извършената поправка е за ПП ,,Реформаторски блок“.
* Решението на ОИК представлява готова бланка /приложение № 85 - МИ/ и се приема след получени данни от ,,Информационно обслужване“ към ОИК, които данни са отразени в решението и представляват обявените имена на Общинските съветници по реда на чл. 453 и чл. 454 от ИК, брой мандати и разпределението на предпочитанията /преференции/ за отделните кандидати по кандидатски листи.
* В нито един протокол на СИК няма отбелязано на лист 7-ми, че има постъпили жалби, които да са приложени към последния или да са възникнали спорове между комисията. Единствено в изборния протокол на СИК – с. Тънково е посочено, че са възникнали леки спорове, но и там не са постъпили жалби, още по малко има и приложени такива към протокола. В ОИК – Стамболово, през целия изборен ден от неговото започване до приключването му в 19.00 часа и до отчитането на резултатите от изборите не са постъпвали жалби нито от избиратели нито от членове на СИК. ОИК не е бил сезиран за да се произнесе по нито едно нарушение на ИК.
* За да има манипулиране на избирателния ,,вот“, както се твърди от жалбоподателката Магдалена Николова Димчева, следва да имаше поправка в част II от протоколите на СИК – брой на намерените бюлетини в изборната кутия /респективно действителни и недействителни/, такива поправки и манипулации няма в нито един протокол на която и да е СИК от всичките общо 26 избирателни секции.
* По отношение на направеното искане за откриване на производство по оспорване на истинността на протокол на ОИК – Стамболово, а така също и откриване на производство и по отношение на изборните протоколи на СИК, същото е НЕОСНОВАТЕЛНО, всички протоколи са изготвени в съответствие с ИК и дадените методически указания от ЦИК, подписани са от всички членове на СИК.
* По отношение на направеното искане за оглед на всички изборни книжа и материали, както и повторно преброяване на бюлетините, също е НЕОСНОВАТЕЛНО и следва да се остави без уважение, защото не е посочено за коя СИК ще се извърши преброяване на бюлетини.

С оглед на по- горе изложеното, жалбата следва да бъде оставена без уважение и да бъде отхвърлена, а Решение № 137-МИ/НР от 26.10.2015г. на ОИК – Стамболово да бъде потвърдено.

1. Взетото в т.1 становище по подадената жалба, следва да се поддържа и от упълномощения представител на ОИК-Стамболово, съгласно Решение № 138-МИ/НР от 11.11.2015г. в съдебна зала.

„ЗА”: Ангел Янков Янков, Мария Лозкова Накова, Хамдие Тасим Сабри, Георги Василев Танковски, Петя Методиева Моллова, Йордан Латунов Арабаджиев, Георги Николов Георгиев, Васил Христов Лазов, Станка Георгиева Благова, Мариана Красимирова Романова, Татяна Петкова Ангелова.

„ПРОТИВ”: няма

„ВЪЗДЪРЖАЛИ СЕ”: няма.

Поради изчерпване на дневния ред заседанието на комисията приключи в 19:30ч. на 15.11.2015г.

ПРЕДСЕДАТЕЛ:…………………

/ Ангел Янков /

СЕКРЕТАР:……………………..

/ Хамдие Сабри /